趙子禮勸農回有詩和者盈軸然皆頌德詩非勸農也擬和二篇  其二
作者：鄭剛中
朝代：宋

paragraphs: 山田磽薄髙低春，田者緣山嗔鳥耘。
惰農不趨林外坰，每以憚此求暫寧。
守出見之告以情，爾輩勿視米價平。
官今不用農爲兵，雖屢豐年自當耕。
醉飽酒食爾有名，田畯至喜非肇稱。
衆曰此亭公所登，願當甘棠頌公恩。
祁祁之雨明日晴，聽我吹豳擊鼓鳴。